**ELŐTERJESZTÉS**

**a Gazdasági és Városstratégiai Bizottság 2017. október 3-i rendkívüli ülésére**

Javaslat az önkormányzat tulajdonában lévő gazdasági társaságok 2017. I. félévi beszámolóinak megtárgyalására

Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (1) bekezdésének b) pont bc) alpontja alapján, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy korlátolt felelősségű társaság esetén a gazdasági ügyeket ellátó bizottság dönt a féléves beszámoló elfogadása kérdésében.

Tájékoztatom a Tisztelt Bizottságot, hogy a társaságok 2017. I. féléves beszámolói a terjedelmükre való tekintettel nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2017” menüpont alatt. A társaságok beszámolóit röviden az alábbiakban kívánom összefoglalni:

**Kizárólagos önkormányzati tulajdonú gazdasági társaságok**

I. Fogyatékkal Élőket és Hajléktalanokat Ellátó Közhasznú Nonprofit Kft.

A társaság a 2016. év tervei alapján összesen 408.033 eFt bevétellel számolt, amelynek 66%-a, azaz 269.269 eFt teljesült az első félévben. Az állami normatív hozzájárulás a személyes gondoskodást nyújtó ellátásokban, valamint az ellátási szerződés szerinti önkormányzati támogatás időarányosan teljesült.

2016. december 1-jétől megszűnt az addigi szociális ágazati pótlék és a kiegészítő pótlék. Helyettük bevezetésre került az ún. szociális ágazati összevont pótlék.

A szociális foglalkoztatás esetében a társaság 2009 óta három évre szóló finanszírozási szerződés útján jutott támogatáshoz, melyet meghosszabbítottak 2017. március 31-ig. 2017. április 1-től a foglalkoztatás szabályozása megváltozott, emiatt az Emberi Erőforrások Minisztériuma általános pályázatot írt ki a fejlesztő foglalkoztatást végző szolgáltató befogadására és állami támogatására, 2017. április 1. - 2017. december 31-ig tartó időszakra. A pályázatot a társaság az üzleti terv készítésével egy időben adta be, amely ezt követően nyert mind a hajléktalan ellátás, mind a fogyatékos ellátás tekintetében. A hajléktalan ellátás esetében 2017. április 01.- 2017. december 31-ig terjedő időszakra 15.586.425 forint támogatást, míg a fogyatékos ellátásban 12.133.515 forintot nyertek.

A fenti pályázatok megnyerését követően nyitotta meg a szociális foglalkoztatásban előállított termékeket árusító boltját a Kft. az Uránia udvarban, amelynek köszönhetően az üzleti tervben betervezett árbevételt már az első félévben túlteljesítették.

Az utcai szociális munka továbbra is finanszírozási szerződés alapján részesül támogatásban, a 2017. évre vonatkozó támogatási összeg 6.500.000 Ft/szolgálat.

A közfoglalkoztatás támogatásából származó bevételt lényegesen túlteljesítette a társaság az első félévben, több pályázatot nyújtott be a társaság és nyert támogatást (országos hajléktalan mintaprogram folytatása, innovatív közfoglalkoztatási program).

Az Országos Egészségbiztosítási Pénztár által finanszírozott hajléktalanok háziorvosi rendelőjének támogatása időarányosan teljesült.

A társaság által pályázati forrásból üzemeltetett Család, Esélyteremtési és Önkéntes Ház az üzleti terv készítésekkor 2017. március 31-ig rendelkezett támogatással. Az üzleti terv készítését követően sikeresen pályáztak a program 2018.03.31-ig történő folytatására.

Béremelés a társaságnál 2017. évben nem volt, kizárólag a minimálbér és garantált bérminimum emelésére, valamint a kötelező közalkalmazotti béremelésre került sor.

A társaság mérleg szerinti eredménye 2017. I. félévben 976 eFt lett, amely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel, de reális az esélye, hogy a tervezett eredményt év végén is teljesíteni tudja a társaság.

A társaság kötelező feladatainak zavartalan működését 2017. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2017. I. félévre vonatkozóan 414.508 eFt, mérleg szerinti eredménye pedig 976 eFt nyereség.**

A felügyelőbizottság a társaság 2017. I. félévi beszámolóját elfogadta.

**II. Szombathelyi Médiaközpont Nonprofit Kft.**

A társaság a 2016. üzleti év első felét 11.206 eFt nyereséggel zárta, aminek legjelentősebb tényezőjét a film eladásból, valamint a pályázati és reklám bevételek növekedéséből származó bevételek adják. A reklámpiac mellett más marketing lehetőségek kiaknázása is fontos, ezért a Kft. marketinges munkatársakat foglalkoztat. A korábbi években elmaradtak a műszaki fejlesztések, amiket most a lehetőségeihez mérten önerőből igyekszik megvalósítani a társaság. A társaság a pályázati forrásokat is igyekszik maximálisan kihasználni.

Az értékesítés nettó árbevétele a félév végén megközelíti az előző évit (47 %), az egyéb bevételek is a tervek szerint teljesültek (42 %) Az első félévre tervezett összes bevétel a tervezett összegnek megfelelő.

A költségek tekintetében a személyi kiadások kivételével sikerült szinten tartani a kiadásokat. A bérek, személyi jellegű kiadások a tervezettnél 2 %-kal magasabb költséget mutatnak, azonban erre fedezetet nyújtott a bevételi oldalon megjelenő többlet.

A társaság 2017. I. félévben az előző évben megállapított csökkentett tulajdonosi támogatás mellett működési költség hiányát pótolni tudta, ezt az eredményt a második félévben is meg kívánják tartani.

**Összességében a társaság mérlegfőösszege 2017. I. félévre vonatkozóan 111.682 eFt, mérleg szerinti eredménye pedig 11.206 eFt nyereség.**

A felügyelőbizottság a társaság 2017. I. félévi beszámolóját elfogadta.

III. Weöres Sándor Színház Nonprofit Kft.

A társaság beszámolója alapján a 2017. év I. félévében 216 jegyes előadás/esemény valósult meg a színházban, amelyeket összesen 37.997 fizető néző tekintett meg. Az előadásszám és a nézőszám nagyságrendileg megegyezik az előző év első félévének számaival. Összességében a megvalósult művészeti program, az előadásszám és a nézőszám is összhangban van az üzleti tervben foglaltakkal.

A fenntartó által és a fenntartón keresztül – a művészeti célok megvalósítása érdekében – folyósított támogatás 208.867 eFt, teljes egészében pénzügyileg is rendezésre került a pénzügyi ütemezésnek megfelelően.

A bérlet és jegyeladásokból bevételként 81.289 eFt-ot, egyéb színházi működéshez kapcsolódó bevételekből pedig 2.587 eFt-ot sikerült realizálni. Az előadások értékesítéséből és ezekhez kapcsolódó egyéb bevételekből 4.466 eFt folyt be.

A bérlet bevételek összege 3.070 eFt, az egyéb szerződésekből származó bevételek összege pedig 240 eFt volt. Biztosítási káreseményből bevétel 82 eFt volt.

A támogatók részére társasági adókedvezményt biztosító támogatásként összeg az első félévben nem folyt be, de a befogadható teljes összeg már leszerződésre került. Pályázati úton produkciók létrehozására/utaztatására 650 eFt-ot nyert el a társaság. A korábbi években pályázatokon odaítélt támogatások halasztott bevételei és egyéb bevételek együttesen 552 e Ft-ot tettek ki. A pénzügyi bevételek összege 2 eFt volt.

Árbevétel és egyéb bevétel ennek megfelelően mindösszesen 301.627 eFt, amely összhangban van a terv időarányos részével.

A 2017. év I. félévének összes kiadása 292.257 eFt volt. A társaság félév végi kötelezettségállománya a működés méretéhez képest kezelhető nagyságrendet testesített meg. A félév végén fennálló határidőn belüli és túli állomány nem volt.

A színháznak a fenntartó önkormányzat irányába tartozása/kötelezettsége nincs. A Kft. az első félév során megőrizte pénzügyi stabilitását és tovább erősítette pénzügyi helyzetét.

A 2017. év I. félévének gazdálkodása összhangban van az elfogadott üzleti tervvel.

**Összességében a társaság mérlegfőösszege 2017. I. félévre vonatkozóan 301.625 eFt, mérleg szerinti eredménye pedig 9.370 eFt nyereség.**

A felügyelőbizottság a társaság 2017. I. félévi beszámolóját elfogadta.

IV. Szombathelyi Sportközpont és Sportiskola Nonprofit Kft.

A társaság feladatainak köre három fő kategóriába sorolható: sportlétesítményekkel kapcsolatos, sportszakmai jellegű, illetve sportiskolai feladatok.

A Kft. 2017. I. félévi gazdálkodási tevékenysége (sportlétesítmények és a kezelésben lévő egyéb helyiségek bérbeadása, egyéb sporttevékenység, sportiskolai csoportok által befizetett működési hozzájárulás bevételek) során 202.525 eFt árbevételt ért el, amelyből a közhasznú tevékenység árbevétele (amatőr-és szabadidősport szolgáltatás) 14.278 eFt, a vállalkozási tevékenység árbevétele 20.327 eFt. A 2017. évi bevételi terv 630.599 eFt (amely tartalmazza a 186.445 eFt összegű beruházást is), a féléves tényleges összes teljesítés 202.525 eFt, így a tervteljesítés 32,12 % volt.

A 2017. I. félévi költségek, ráfordítások a következők szerint alakultak:

* Anyagköltség 33.186 eFt
* Igénybevett szolgáltatás 61.703 eFt
* Egyéb szolgáltatás 1.766 eFt
* Személyi jellegű ráfordítások 90.456 eFt
* Értékcsökkenési leírás 13.242 eFt
* Egyéb ráfordítás 150 eFt

**Összességében a társaság mérlegfőösszege a 2017. I. félévre vonatkozóan 325.513 eFt, mérleg szerinti eredménye 755 eFt nyereség.**

A felügyelőbizottság a társaság 2017. I. félévi beszámolóját elfogadta.

V. FALCO KC Szombathely Kft.

A társaság 2017. I. félévben 42.434 eFt nettó árbevételt realizált, amelynek közel 80 %-a reklámtevékenységgel kapcsolatos, a többi pedig jegybevétel. Az egyéb bevételek értéke 122.903 e Ft, amelyből 102.171 eFt a tulajdonos által nyújtott támogatás, 12.295 eFt pedig látvány-csapatsport támogatás illetve kapcsolódó kiegészítő sportfejlesztési támogatás. Pénzügyi bevétel 4 eFt kamatbevétel.

A felmerült költségek nagy része anyagjellegű ráfordításokból tevődik össze. Az anyagköltség összege 7.717 eFt, az igénybevett szolgáltatás összege 116.472 eFt, az egyéb szolgáltatások értéke pedig 1.564 eFt, így összesen 125.753 eFt az anyagjellegű ráfordítás.

A személyi jellegű ráfordítás összege 52.949 eFt, egyéb ráfordítások 8.813 eFt.

A követelések értéke jelentősen, 2.297 eFt-ról 5.613 eFt-ra növekedett. A 2016. évi beszámolóban nyilvántartott követelések pénzügyi teljesítése teljes egészében megtörtént.

A pénzeszközök mérlegértéke 22.269 eFt-ról 29.391 eFt-re változott.

A rövid lejáratú kötelezettségek állománya csökkent, 41.117 eFt-ról 36.960 Eft-ra. Ez egyrészt a szállítói tartozás csökkenésével magyarázható, másrészről pedig a 2016. december 31-ig begyűjtött, de fel nem használt látvány-csapatsport támogatással kapcsolatos kötelezettség miatt is nagy mértékben csökkent.

A társaságnak 2017. I. félévben 22. 975 eFt vesztesége keletkezett, aminek oka a 2016-ban realizált 17.829 eFt veszteség miatti tőkehelyzet helyreállítási kötelezettség volt, ami szerint a támogatás jogcímen biztosított összeget pótbefizetésként kellett a Kft.-nek elszámolnia. Az ügyvezető tájékoztatása szerint a 2017. I. félévben keletkezett negatív eredménnyel kapcsolatban nem szükséges a tőke rendezése, mivel azáltal a tárgyévi bevétel tovább csökkenne, és tovább növelné az idei veszteséget. A II. félévben fog realizálódni a tervezett jegy-és bérleteladásból származó bevétel, valamint a reklámbevétel túlnyomó része, ami alapján javulás valószínűsíthető a féléves mérleghez képest.

Fentiek alapján javaslom, hogy a Bizottság kérje fel a társaság ügyvezetőjét, hogy 2017. november 30-ig adjon részletes tájékoztatást arra vonatkozóan, hogy sikerült-e a társaságnak a pénzügyi helyzetét rendezni. Amennyiben nem, úgy jelezze a tulajdonosi beavatkozás szükségességét.

**Összességében a társaság mérlegfőösszege 2017. I. félévre vonatkozóan 36.424 eFt, mérleg szerinti eredménye pedig 22.975 eFt veszteség.**

A felügyelőbizottság a társaság 2017. I. félévi beszámolóját elfogadta.

**VI. Savaria Városfejlesztési Nonprofit Kft.**

A Kft. 2017. évi üzleti tervében a tervezett éves bevétel 290.141 eFt, amelyből a féléves gazdálkodás során 89.817 eFt realizálódott, ez az éves tervezett bevétel 30,96 %-a. A bevétel a következő tényezőkből tevődik össze:

 81.428 eFt belföldi értékesítés árbevételéből,

 8.388 eFt Alapítói támogatás,

 1 eFt egyéb bevétel.

Az 50 % alatti bevétel teljesítés a projektek időigényesebb előkészítési folyamatainak következménye. A projektmenedzsment feladatok teljesítése a Közreműködő Szervezet bírálati folyamatának késedelme miatt csúszik.

A 2017. I. félév működési kiadásaira 93.622 e Ft került tervezésre, a ténylegesen felmerült kiadás 96.742 eFt. A féléves bérköltség és járulékai összesen 25.953 eFt, amely a tervezett költség 38,9 %-a.

Az ügyvezető tájékoztatása szerint ésszerű, takarékos gazdálkodás ellenére a társaság féléves gazdálkodásának realizált eredménye 6.925 eFt veszteség. A negatív eredményt főként az előkészítés alatt álló projektek időbeli elhúzódása eredményezte. A társaság működésére és a projektek előkészítési költségeire az Önkormányzat pénzügyi forrást biztosított támogatás formájában, valamint a korábban igényelt tagi kölcsön visszafizetési határidejének 2017. december 31. napjáig tartó meghosszabbításával.

A beszámoló hangsúlyozza, hogy a Kft. jövőbeni működéséhez továbbra is elengedhetetlen az Alapító támogatása oly módon, hogy az önkormányzati feladatok végrehajtására a Kft.-t bízza meg.

Összességében a társaság 2017. I. félévi beszámolója 145.210 e Ft mértékű mérlegfőösszeget és 6.925 eFt mérleg szerinti veszteséget mutat.

Tekintettel arra, hogy a Kft. 10.074 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2017. I. félévi beszámolóját elfogadta.

**VII. Szombathelyi Parkfenntartási és Temetkezési Kft.**

A társaság saját tőkéje 2017. I. félévére vonatkozóan 48.103 eFt, nettó árbevétele 120.428 eFt.

A társaság az idényjellegű tevékenység végzése miatt 2017. I. félévében a tervezett árbevételének 40 %-át tudta kiszámlázni, azonban a költségek folyamatosan jelentkeztek és az csökkenti az eredményt. A költségek között legjelentősebbek a bérköltségek, bérjárulékok, telephely bérleti díja, rezsiköltségek, amortizációs költségek, iparűzési adó.

A társaság által megállapított veszteség 3.364 e F, amely azonban likviditási gondot nem okoz, mivel előző évi pénzmaradvány rendelkezésre áll a hiányok pótlására.

Összességében a társaság 2017. I. félévi beszámolója 79.966 eFt mérlegfőösszeget és 3.364 eFt veszteséget mutat.

Tekintettel arra, hogy a Kft. 48.103 eFt mértékű saját tőkéje a veszteség folytán nem csökkent a 25.500 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2017. I. félévi beszámolóját elfogadta.

**VIII. Szombathelyi Képző Központ Közhasznú Nonprofit Kft.**

A társaság működéséhez Szombathely Megyei Jogú Város Önkormányzata 21 millió Ft támogatást biztosít, amelynek időarányos összege a 2017. I. félévre átutalásra került.

201. I. félévben vállalkozási jellegű árbevétel, illetve közhasznú tevékenységből árbevétele a társaságnak nem volt.

Az ERASMUS+ Stratégiai Partnerség programban a Kft. vezető partnerként vett részt, a pénzügyi kifizetés a partnerek felé a Kft.-n keresztül történt. A projekt zárását követően átutalt 21.557,10 Euro, partnerenként részletes kimutatás alapján továbbutalásra került.

A TOP-6.8.2-15 számú foglalkoztatási paktum projekt teljes költségvetésének 50 %-a, 105. 927 eFt került előlegként2016. október 3-án átutalásra.

 A 2017. I. félévi beszámolóban bevételként 22.209 eFt került elszámolásra. Értékcsökkenési leírásként került elszámolásra 2.264 eFt, ami rontotta a Kft. eredményét, valamint a társaság egyéb üzleti tevékenyégnek eredménye 573 eFt veszteség volt.

**Összességében a társaság mérlegfőösszege 2017. I. félévre vonatkozóan 108.545. eFt, mérleg szerinti eredménye pedig 2.837 eFt veszteség.**

Tekintettel arra, hogy a Kft. 12.624 eFt mértékű saját tőkéje a veszteség folytán nem csökkent a 3.530 eFt összegű törzstőke felére, ezért a veszteség rendezése tulajdonosi beavatkozást nem igényel**.**

A felügyelőbizottság a társaság 2017. I. félévi beszámolóját elfogadta.

IX. Haladás Sportkomplexum Fejlesztő Nonprofit Kft.

2017-ben a társaságnak nem keletkezett árbevétele. Az eredménykimutatás a labdarúgó stadion és multifunkcionális sportcsarnok megvalósításának érdekében felmerülő kiadásokat és ezen kiadások beruházáskénti készletre vételét tartalmazza tényleges közvetlen önköltségi áron, mint saját előállítású eszközök aktivált értéke. Ennek összege összesen 43.871 eFt. Ez a tárgyidőszaki anyagjellegű, személyi jellegű ráfordítások, értékcsökkenési leírás és egyéb ráfordítások összege. A társaságnak 216 eFt egyéb bevétele volt, amely a támogatási összegből vásárolt reprezentációs makett 2017. évi értékcsökkenésének összege.

Az anyagköltség 635eFt, amely tartalmazza a beszerzett irodaszerek költségét, a cégautó üzem-és egyébanyag költségét. A társaság 7.634 eFt összegben vett igénybe szolgáltatást; ennek jelentősebb értéket kitevő összetevői: bérleti díjak (1.898 eFt), marketing költségek (1.590 eFt), ügyvédi munkadíjak (2.700 eFt). Az egyéb szolgáltatások együttes összege 1.914 eFt.

Az összes anyagjellegű ráfordítás értéke 10.183 eFt, a személyi jellegű ráfordítások összege 32.948 eFt, az értékcsökkenési leírás összesen 903 eFt-ot tesz ki. A Kft. 2017. I. félévre vonatkozó mérlegfőösszege 16.965.273 eFt, mérleg szerinti eredménye 3.748 eFt nyereség.

**Többségi önkormányzati tulajdonú gazdasági társaságok**

X. SZOMHULL Szombathelyi Hulladékgazdálkodási Közszolgáltató Nonprofit Kft.

A SZOMHULL Nonprofit Kft. 2017. első félévi eredménye 114.368 eFt üzemi és 114.362 eFt adózás előtti veszteség. A veszteségünk 37.248 eFt-tal kisebb, mint a 2016. első félévében elszámolt 151.610 eFt veszteség. Az eredmény javulása azonban nagyrészt látszólagos, egy egyszeri tételnek, a Nemzeti Fejlesztési Minisztériumtól 2015. évi és 2016. első negyedévi veszteség ellentételezésére kapott 34.514 eFt támogatásnak köszönhető.

A beszámolóban jelenleg kimutatott veszteség valószínűleg nem a végleges eredmény, mind a bevételek, mind a költségek módosulhatnak, visszamenőlegesen is. Különösen a bevételek bizonytalanok, mivel a Nemzeti Hulladékgazdálkodási Koordináló és Vagyonkezelő Zrt-től (NHKV Zrt.) az első félévi szolgáltatásért még semmilyen bevételhez nem jutott a Kft. – így a lekönyvelt bevétel tulajdonképpen becslés.

A veszteség ellenére az első félév során a társaság likviditási helyzete megfelelő volt, a második félévi pénzügyi helyzet viszont bizonytalan. 2017. évre üzleti terv sem készült, a gazdálkodás minden meghatározó paramétere bizonytalan, kiszámíthatatlan. Számolni kell azzal, hogy a SZOMHULL Nonprofit Kft. kiszorul a piacról és tevékenységét be kell szüntetnie.

A 2016. évi beszámoló elfogadását követően 2017. májusában az NHKV Zrt. tájékoztatta a Kft.-t, hogy a 2016 II.-IV. negyedévi szolgáltatási díjakat felülvizsgálta, és utólag – a korábban kifizetett összegeken felül – 196 millió forint + Áfa összeget fizet ki számukra. Ugyanakkor a közszolgáltatás keretében begyűjtött haszonanyag értékesítésével kapcsolatos ellenőrzések miatt a bevételek és költségek elszámolása még 2017. augusztus elején sem zárult le – emiatt elképzelhető, hogy a 2016. évi számok még ezután is módosulni fognak. Mivel a módosítások összege meghaladja a számviteli törvényben és a számviteli politikánkban meghatározott jelentős összeget, a változásokat 2017. évi beszámolóban az „előző év(ek) módosításai” oszlopban kell feltüntetni.

Az utólag elismert bevételnek köszönhetően a 2016. évre eredetileg kimutatott jelentős veszteség – a jelenlegi állapot szerint – ~30 millió forintos nyerségbe fordult. Ez alapján 2016. évi társasági adóbevallást is korrigálni kell és 1,525 ezer forint adófizetési kötelezettség keletkezett.

Továbbra sincs érdemi előrelépés az STKH Sopron Kft. és a SZOVA Zrt., valamint a Szomhull Kft. együttműködésével kapcsolatban.

A társaság 2017. első hat hónapjára 338.877 eFt árbevételt számolt el. Az NHKV Zrt. arról tájékoztatott, hogy a 2017. első negyedévi teljesítmény után 174.849.244 Ft szolgáltatási díjat jogosult számlázni a Kft. Az ügyfeleknek kiszámlázott edénybérleti díjból 18 millió, a haszonanyagok értékesítéséből 10 millió, egyéb tevékenységekből 3 millió forint bevétel származott. Amennyiben a második negyedévi teljesítmény is 2,50 Ft/liter egységáron kerül elszámolásra, akkor első félévi bevétel kb. 42 millió forinttal növekszik, 380 millió forint lesz. A Nemzeti Fejlesztési Minisztérium 2016. novemberében felhívást tett közzé a hulladékgazdálkodási közszolgáltatók 2015. évi és 2016. első negyedévi veszteségének kompenzálására. A társaságnak a benyújtott támogatási kérelem alapján 34.514 eFt támogatást ítélt meg a minisztérium.

A költségek meghatározó hányadát továbbra is a SZOVA Zrt. által számlázott alvállalkozói díjak teszik ki, ezek összege 2017. első félévében 455.754 eFt volt.

A számlázási költségek csökkentek, mivel 2017-ben a számlázást és a díjak beszedését már az NHKV Zrt. végzi, és az ezzel kapcsolatos költségek is nála jelentkeznek.

A karbantartási költségek viszont tízszeresükre növekedtek az egy évvel korábbihoz képest. A Szombathely Megyei Jogú Város Önkormányzata által a Kft-nek üzemeltetésre átadott kukásautó javítására 4.382 eFt-ot kellett fordítani.

Az STKH Sopron Kft. a Nyugat-Dunántúli Regionális Hulladékgazdálkodási Önkormányzati Társulás megbízásából megkezdte a pályázati támogatásból épített szombathelyi hulladékválogató mű üzemeltetését, 2017. júliusától velük kötött szerződést a Kft. a válogatásra.

Első félévi bérköltségek a 2017. április 1-től végrehajtott 20%-os béremelés ellenére 287 ezer forinttal alacsonyabbak voltak 2016. első hat hónapjának bérköltségénél.

A veszteséges gazdálkodás és az NHKV Zrt. kifizetéseinek jelentős késése miatt 2017.év elején likviditási problémákkal számolt a Kft. az idei évre. Azonban az NHKV Zrt. által utólag elismert és kifizetett nettó 196 millió forint lényegesen javított a pénzügyi helyzeten. A kapott összegből először visszafizette a Kft. Szombathely Megyei Jogú Város Önkormányzatának a 2016. évben kapott tagi kölcsön egy részét, 165.868 eFt-ot. Ezt követően Szombathely Megyei Jogú Város Önkormányzata teljesítette a jóváhagyott 2016.évi beszámolók alapján keletkezett, azonos összegű, 165.868 eFt-os pótbefizetési kötelezettségét. Ebből pedig rendezni lehetett a SZOVA Zrt. 2017. első negyedévi alvállalkozói számláinak jelentős részét.

Összességében a társaság mérlegfőösszege 2017. I. félévre vonatkozóan 168.363 eFt, mérleg szerinti eredménye pedig 114.362 eFt veszteség.

Fentiek alapján javaslom, hogy a Bizottság kérje fel a társaság ügyvezetőjét, hogy 2017. november 30-ig adjon részletes tájékoztatást arra vonatkozóan, hogy sikerült-e a társaságnak a pénzügyi helyzetét rendezni. Amennyiben nem, úgy jelezze a tulajdonosi beavatkozás szükségességét.

A felügyelőbizottság a társaság 2017. I. félévi beszámolóját elfogadta.

XI. Szombathelyi Távhőszolgáltató Kft.

A társaság 2017. évi I. féléves értékesítési nettó árbevétele 1.316.444 eFt (féléves terv 97%-a), a féléves adózás előtti eredménye 187.406 eFt (féléves terv 191 %-a). A mért hőértékesítés 258.899 GJ, amely a féléves terv 92 %-a. 2017. év első félévében villamos energia értékesítésére nem került sor. Az állami támogatás mértéke 163.035 eFt volt 2017. I. félévében. Az energiatámogatás az alaptevékenység teljes – támogatást is beleértve – bevételének közel 11%-át teszi ki.

A szolgáltatás közvetlen üzemi költségeinek közel 76 %-a energia ill. anyagjellegű ráfordítás, 8 %-a értékcsökkenés, 14 %-a személyi jellegű, 2 %-a egyéb ráfordítás. Az anyagjellegű ráfordítások értéke 1.045.612 eFt-ot tett ki. A személyi jellegű ráfordítások értéke 194.768 eFt, 2017. I. félévében az értékcsökkenés 93.078 eFt volt. Egyéb ráfordítások 31.857 eFt - ami 16.703 eFt értékvesztést tartalmaznak. A Kft. 2017-ben nem rendelkezik értékpapírral.

A szállítói kötelezettségek összege 171.839 eFt, az összes rövid lejáratú kötelezettség 322.854 eFt. A követelések összege 342.191 eFt. Vevői követelések összege 85.528 eFt, kapcsolt vállalkozással szembeni követelés 87 eFt, egyéb részesedési viszonyban levő vállalkozással szemben 81.389 eFt, egyéb követelések értéke 175.187 eFt. A bankbetét összege 664.927 eFt. A mérleg főösszege 4.278.436 eFt.

A társaság reálisan számol azzal, hogy az eredeti üzleti tervhez képest jobb eredményt ér el a 2017. év végére. Fő célkitűzésük a 2017-es üzleti év további részében is a szolgáltatás folyamatos, elvárt színvonalú biztosítása.

**Összességében a társaság mérlegfőösszege a 2017. I. félévre vonatkozóan 4.278.436 eFt, mérleg szerinti eredménye 170.470 eFt nyereség.**

A felügyelőbizottság a társaság 2017. I. félévi beszámolóját elfogadta.

XII. Savaria Turizmus Nonprofit Kft.

A Kft. nettó árbevétele az első félévben 1884eFt, amely kevesebb, mint az időarányos terv. Ennek oka, hogy a nagy rendezvényekhez kapcsolódó bevételek a második félévben realizálódnak. A pénzügyi műveletek bevételei alulmaradnak a tervezetthez képest, aminek oka az előre nem kiszámítható árfolyammozgás, valamint a nullához közel eső jegybanki alapkamat. A többi bevétel időarányosan teljesült. A társaság 2017. I. félévi összes bevétele 78.619 eFt.

A költségek és ráfordítások mértéke az első félévben összesen időarányosan alacsonyabb, mint a tervezett. Az anyagköltség, valamint az igénybe vett szolgáltatások kiadásainak mértéke alacsonyabb a tervezettnél. Az egyéb szolgáltatások, valamint a személyi jellegű ráfordítások időarányosan megfelelnek a tervnek.

A Kft. 2017. első félévre vonatkozó költségei és ráfordításai összesen 35.200 eFt, amely összeg alacsonyabb a tervezettnél.

A társaság 2017. évi első félévi eredménye 2.412 eFt nyereség. Takarékos és tervszerű gazdálkodással tervez a Kft. a második félévben is, hogy a pozitív eredményt megtartsa és erősítse.

**Összességében a társaság mérlegfőösszege a 2017. I. félévre vonatkozóan 106.098 eFt, mérleg szerinti eredménye 2.412 eFt nyereség.**

A felügyelőbizottság határozata az ülésen kerül ismertetésre.

Kérem a Tisztelt Bizottságot, hogy az előterjesztést a mellékelt féléves beszámolókra kiterjedően megtárgyalni, és a határozati javaslatokban foglaltak szerint dönteni szíveskedjék.

**Szombathely, 2017. szeptember 29.**

 **/: Dr. Puskás Tivadar :/**

**Határozati javaslatok**

**I.**

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Fogyatékkal Élőket és Hajléktalanokat Ellátó Közhasznú Nonprofit Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Koczka Tibor alpolgármester

 Dr. Horváthné Németh Klára, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**II.**

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Médiaközpont Nonprofit Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Koczka Tibor alpolgármester

 Lovass Tibor, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

III.

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Weöres Sándor Színház Nonprofit Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Koczka Tibor alpolgármester

 Jordán Tamás, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

IV.

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Sportközpont és Sportiskola Nonprofit Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Koczka Tibor alpolgármester

 Karácsony Krisztina, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

V.

**…./2017. (X.3.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a FALCO KC Szombathely Kft. 2017. I. félévi gazdálkodásáról szóló beszámolóját elfogadja.

2. A Bizottság felkéri a társaság ügyvezetőjét, hogy 2017. november 30-ig adjon részletes tájékoztatást a társaságnak a pénzügyi helyzetének rendezéséről, és amennyiben szükséges, úgy jelezze a tulajdonosi beavatkozás szükségességét.

Felelős: Lendvai Ferenc, a Bizottság elnöke

 Koczka Tibor alpolgármester

 Gráczer György, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: 1. pont: azonnal

 2. pont: 2017. november 30.

**VI.**

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Savaria Városfejlesztési Nonprofit Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Illés Károly alpolgármester

 Dr. Ajkay Adrián, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VII.**

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Parkfenntartási és Temetkezési Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Illés Károly alpolgármester

 Kiss Dávid, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VIII.**

**…./2017. (X.3.) GVB sz. határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Képző Központ Közhasznú Nonprofit Kft. 2017. I. félévi gazdálkodásáról szóló beszámolóját elfogadja.

Felelős: Lendvai Ferenc, a Bizottság elnöke

 Koczka Tibor alpolgármester

 Bálint András, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**IX.**

**…./2017. (X.3.) GVB sz. határozat**

A Gazdasági és Városstratégiai Bizottság a Haladás Sportkomplexum Fejlesztő Nonprofit Kft. 2016. I. félévi gazdálkodásáról szóló beszámolót megismerte.

Felelős: Lendvai Ferenc, a Bizottság elnöke

 Illés Károly alpolgármester

 Dr. Szondy Szilvia, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**X.**

**…./2017. (X.3.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a SZOMHULL Szombathelyi Hulladékgazdálkodási Közszolgáltató Nonprofit Kft. 2017. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a Polgármestert, hogy a társaság taggyűlésen a fenti döntést képviselje.
3. A Bizottság felkéri a társaság ügyvezetőjét, hogy 2017. november 30-ig adjon részletes tájékoztatást a társaságnak a pénzügyi helyzetének rendezéséről, és amennyiben szükséges, úgy jelezze a tulajdonosi beavatkozás szükségességét.

Felelős: Lendvai Ferenc, a Bizottság elnöke

 Molnár Miklós alpolgármester

 Puklér Géza, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: 1.-2. pont: a társaság taggyűlése

 3. pont: 2017. november 30.

**XI.**

**…./2017. (X.3.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Szombathelyi Távhőszolgáltató Kft 2017. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a SZOVA Zrt. vezérigazgatóját, hogy a társaság taggyűlésén a fenti döntést képviselje.

Felelős: Lendvai Ferenc, a Bizottság elnöke

 Molnár Miklós alpolgármester

 Kovács Márta, a társaság ügyvezetője

Dr. Németh Gábor, a SZOVA Zrt. vezérigazgatója

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: a társaság taggyűlése

**XII.**

**…./2017. (X.3.) GVB sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdésének b) pont bc) alpontjában kapott hatáskörében eljárva a Savaria Turizmus Nonprofit Kft. 2017. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a Polgármestert, hogy a társaság taggyűlésen a fenti döntést képviselje

Felelős: Lendvai Ferenc, a Bizottság elnöke

 Koczka Tibor alpolgármester

 Grünwald Stefánia, a társaság ügyvezetője

 (A végrehajtásért felelős:

Lakézi Gábor, a Városüzemeltetési Osztály vezetője)

Határidő: a társaság taggyűlése